ZAPISNIK
s 28. sjednice Općinskog vijeća Općine Žakanje
održane 28.03.2025. godine s početkom u 17,00
u vijećnici Općine Žakanje

NAZOČNI: Irena Hribljan, Damir Babić, Dalibor Rahija, Danijel Bukovac, Hrvoje Jurić, Zlatko Moravac

NISU NAZOČNI: Nikolina Boldin, Valentina Jaklević Kolić, Mirjana Bregar

OSTALI NAZOČNI: Općinski načelnik Danijel Jurkaš, 
Pročelnica Jedinstvenog upravnog odjela Anita Srbelj-Dehlić

Predsjednica Općinskog vijeća Općine Žakanje, Irena Hribljan, pozdravila je sve prisutne te je otvorila 28. sjednicu. Utvrdila je da je na sjednici prisutno 6 članova Općinskog vijeća te je konstatirala da se sjednica može održati.

Za sjednicu predlaže dnevni red

· Aktualni sat
1. Usvajanje zapisnika s 27. sjednica Općinskog vijeća Općine Žakanje
2. Usvajanje Godišnjeg izvještaja o izvršenju Proračuna Općine Žakanje za 2024. godinu
2.1. [bookmark: _Hlk194403928]Usvajanje Izvješća o izvršenju Programa održavanja komunalne infrastrukture za 2024. godinu
2.2. Usvajanje Izvješća o izvršenju Programa gradnje komunalne infrastrukture za 2024. godinu
2.3. Usvajanje Izvješća o izvršenju Programa javnih potreba u kulturi za 2024. godinu
2.4. Usvajanje Izvješća o izvršenju Programa javnih potreba u sportu za 2024. godinu
2.5. Usvajanje Izvješća o izvršenju Socijalnog programa Općine Žakanje za 2024. godinu
2.6. Usvajanje Izvješća o izvršenju Programa potpora u poljoprivredi za 2024. godinu
2.7. Usvajanje Izvješća o izvršenju Programa potpora u gospodarstvu za 2024. godinu
2.8. [bookmark: _Hlk193371233]Usvajanje Izvješća o izvršenju Programa potpora za povećanje energetske učinkovitosti obiteljskih kuća na području Općine Žakanje za 2024. godinu
3. Usvajanje Izvješća o korištenju sredstava od raspolaganja poljoprivrednim zemljištem u vlasništvu Republike Hrvatske i sredstava od naknade za promjenu namjene poljoprivrednog zemljišta u 2024. godini
4. Usvajanje Izvješća o namjenskom korištenju sredstava naknade za koncesiju za eksploataciju mineralnih sirovina na području Općine Žakanje u 2024. godini
5. Usvajanje Izvješća o izvršenju Plana djelovanja Općine Žakanje u području prirodnih nepogoda u 2024. godini
6. Usvajanje Izvješća o stanju zaštite od požara i izvršenju Godišnjeg plana unapređenja zaštite od požara za 2024. godinu
7. Usvajanje Izvješća o primjeni agrotehničkih mjera i mjerama za uređivanje i održavanje poljoprivrednih rudina  na području Općine Žakanje u 2024. godini
8. Usvajanje Godišnjeg izvješća o radu Općinskog načelnika u 2024. godini
9. Prijedlog Odluke o dodjeli javnog priznanja Općine Žakanje za 2024. godinu
10. Prijedlog Odluke o ukidanju svojstva javnog dobra
11. Prijedlog Odluke o davanju suglasnosti

Te dopunu dnevnog reda

12. Razmatranje zahtjeva Azelije eko d.o.o.

Dnevni red usvoje je jednoglasno sa 6 glasova ZA.



Aktualni sat

Vijećnik Hrvoje Jurić predložio je da se zemljište koje se nalazi u centru naselja Zaluka Lipnička, a čije je čišćenje od višegodišnjeg raslinja organizirala Općina Žakanje, počisti do kraja, odnosno da se ukloni i ograda kako bi se olakšalo daljnje održavanje i spriječilo da ponovno zaraste. Također je pitao da li je moguće da se uputi molba Hrvatskim vodama da se očisti korito rijeke Kupe u Pravutini, budući da je na toj lokaciji protočnost jako slaba te zbog formiranja riječnog otoka dolazi do izlijevanja rijeke iz korita. Kad bi se pročistilo korito, značajno bi se smanjila mogućnost poplava.

Načelnik je odgovorio da će se ograda u Zaluki svakako ukloniti kako zemljište ne bi ponovno zaraslo. Također je odgovorio  da je razgovarao  s predstavnikom Hrvatskih voda, te bi u narednom periodu trebali započeti radovi na čišćenju korita rijeke Kupe.

Ad1.)
Zapisnik s 27. sjednice Općinskog vijeća Općine Žakanje usvojen je jednoglasno sa 6 glasova ZA.

Ad2.)
Pročelnica Anita Srbelj-Dehlić tumačila je da je člankom 89. Zakona o proračunu (Narodne novine, 144/21) (u daljnjem tekstu: Zakon) propisana obveza Jedinstvenog upravnog odjela Općine Žakanje izrade godišnjeg izvještaja o izvršenju proračuna i dostave općinskom načelniku do 05. svibnja tekuće proračunske godine, a kojeg onda načelnik podnosi Općinskom vijeću na donošenje do 31. svibnja tekuće proračunske godine. U svom izlaganju osvrnula se izvršenje Općeg dijela proračuna (sažetak, Računa prihoda i rashoda i Računa financiranja) i Posebni dio proračuna. Prilikom tumačenja godišnjeg izvještaja, tumačila je također i izvršenja pojedinig programa i to: Programa održavanja komunalne infrastrukture za 2024. godinu, Programa gradnje komunalne infrastrukture za 2024. godinu, Programa javnih potreba u kulturi za 2024. godinu, Programa javnih potreba u sportu za 2024. godine, Socijalnog programa Općine Žakanje za 2024. godinu, Programa potpora u poljoprivredi za 2024. godinu, Programa potpora u gospodarstvu za 2024. godinu, Programa potpora za povećanje energetske učinkovitosti obiteljskih kuća na području Općine Žakanje za 2024. godinu

Nakon kraće rasprave Općinsko vijeće Općine Žakanje pristupilo je glasanju te su
2. Godišnji izvještaj o izvršenju Proračuna Općine Žakanje za 2024. godinu 
2.1.	Program održavanja komunalne infrastrukture za 2024. godinu
2.2.	Program gradnje komunalne infrastrukture za 2024. godinu
2.3.	Program javnih potreba u kulturi za 2024. godinu
2.4.	Program javnih potreba u sportu za 2024. godinu
2.5.	Socijalni programa Općine Žakanje za 2024. godinu
2.6.	Program potpora u poljoprivredi za 2024. godinu
2.7.	Program potpora u gospodarstvu za 2024. godinu
2.8.	Program potpora za povećanje energetske učinkovitosti obiteljskih kuća na području Općine Žakanje za 2024. godinu
usvojeni jednoglasno sa 6 glasova ZA.

Ad3.)
Pročelnica Anita Srbelj-Dehlić tumačila je Izvješće o korištenju sredstava od raspolaganja poljoprivrednim zemljištem u vlasništvu Republike Hrvatske i sredstava od naknade za promjenu namjene poljoprivrednog zemljišta u 2024. godini. Istaknula je da se ostvareni prihodi od raspolaganja poljoprivrednim zemljištem u vlasništvu Republike Hrvatske za Općinu Žakanje u 2024. godini odnose se na prihode od zakupa i prodaje poljoprivrednog zemljišta u vlasništvu Republike Hrvatske i iznose 2.432,96 eura., ostvareni prihodi od naknade za promjenu namjene poljoprivrednog zemljišta u 2024. godini iznose 0,00 eura. Prihodi su umjereni za provedbu Programa potpora u poljoprivredi za 2024. godinu.

Općinsko vijeće Općine Žakanje  Izvješće o korištenju sredstava od raspolaganja poljoprivrednim zemljištem u vlasništvu Republike Hrvatske i sredstava od naknade za promjenu namjene poljoprivrednog zemljišta u 2024. godini  usvojilo je jednoglasno sa 6 glasova ZA.

Ad4.)
[bookmark: _Hlk194404959]Pročelnica Anita Srbelj-Dehlić tumačila je Izvješće o namjenskom korištenju sredstava naknade za koncesiju za eksploataciju mineralnih sirovina na području Općine Žakanje u 2024. godini. Istaknula je da ostvareni prihodi od naknade za koncesiju za eksploataciju mineralnih sirovina u 2024. godini iznose 36.935,58 eura te su usmjereni u održavanje i gradnju komunalne infrastrukture.

Općinsko vijeće Općine Žakanje Izvješće o namjenskom korištenju sredstava naknade za koncesiju za eksploataciju mineralnih sirovina na području Općine Žakanje u 2024. godini usvojilo je jednoglasno sa 6 glasova ZA.

Ad5.)
Pročelnica Anita Srbelj-Dehlić tumačila je Izvješće o izvršenju Plana djelovanja Općine Žakanje u području prirodnih nepogoda u 2024. godini. Istaknula je kako u 2024. godini nije proglašena niti jedna elementarna nepogoda.

Općinsko vijeće Općine Žakanje Izvješće o izvršenju Plana djelovanja Općine Žakanje u području prirodnih nepogoda u 2024. godini usvojilo je jednoglasno sa 6 glasova ZA.

Ad6.)
Pročelnica Anita Srbelj-Dehlić tumačila je Izvješće o stanju zaštite od požara i izvršenju Godišnjeg plana unapređenja zaštite od požara za 2024. godinu. Izvijestila je o tome što je sve ostvareno u prethodnoj godini po pitanju zaštite od požara i unapređenja zaštite od požara.

Općinsko vijeće Općine Žakanje Izvješće o stanju zaštite od požara i izvršenju Godišnjeg plana unapređenja zaštite od požara za 2024. godinu usvojilo je jednoglasno sa 6 glasova ZA.

Ad7.)
Pročelnica Anita Srbelj-Dehlić tumačila je Izvješća o primjeni agrotehničkih mjera i mjerama za uređivanje i održavanje poljoprivrednih rudina  na području Općine Žakanje u 2024. godini. Izvijestila je o mjerama i postupcima koji su poduzimani tijekom godine, te istaknula kako neriješeni imovinsko-pravni odnosi otežavaju provedbu agrotehničkih mjera i mjerama za uređivanje i održavanje poljoprivrednih rudina.

Općinsko vijeće Općine Žakanje Izvješća o primjeni agrotehničkih mjera i mjerama za uređivanje i održavanje poljoprivrednih rudina  na području Općine Žakanje u 2024. godini usvojilo je jednoglasno sa 6 glasova ZA.

Ad8.)
Načelnik Danijel Jurkaš podnio je izvješće o svom radu u protekloj godini. U svom izlaganju ukratko se osvrnuo na programe, aktivnosti i projekte koji su se provodili.

Općinsko vijeće Općine Žakanje Godišnjeg izvješća o radu Općinskog načelnika u 2024. godini usvojilo je jednoglasno sa 6 glasova ZA.

Ad9.)
Pročelnica Anita Srbelj-Dehlić izvijestila je da su po objavljenom Javnom pozivu za predlaganje kandidata za dodjelu godišnjeg javnog priznanja Općine Žakanje za 2024. godinu pristigla četiri prijedloga kandidata i to:
· Mjesni odbor Bubnjarci predložio je DVD Bubnjarci, 
· INTERDOVA d.o.o. predložila je Dražena Krznarića,
· NK Croatia ’78 predložila je Borisa Vrščaja
· Nikola Gojmerac je predložio Josipa Fabinu.
U postupku ocjenjivanja pristiglih prijedloga utvrđeno je da prijedlog za g. Josipa Fabine nije podnesen od strane ovlaštenog predlagača. Navedeni prijedlog dostavila je izravno fizička osoba, a fizičke osobe mogu dostavljati prijedloge isključivo putem Mjesnog odbora. Iz tog razloga, navedeni prijedlog se ne prihvaća.

Općinsko vijeće Općine Žakanje jednoglasno je sa 6 glasova ZA donijelo Odluku o dodjeli javnog priznanja Općine Žakanje za 2024. godinu kojom se Nagrada Općine Žakanje za 2024. godinu dodjeljuje DVD-u Bubnjarci i Draženu Krznariću, a Plaketa Općine Žakanje dodjeljuje se Borisu Vrščaju.

Ad10.)
Općinski načelnik Danijel Jurkaš tumačio je prijedlog Odluke o ukidanju svojstva javnog dobra te obrazložio razloge zbog kojih je potrebno ukinuti javno dobro. Također je predložio da se u odluku dodat i k.č.br. 314/3, k.o. Jurovo, površine 231 m2.

Općinsko vijeće Općine Žakanje Odluku o ukidanju svojstva javnog dobra s navedenom dopunom koju je predložio načelnik usvojilo je jednoglasno sa 6 glasova ZA.

Ad11.)
Općinski načelnik Danijel Jurkaš tumačio je prijedlog Odluke o davanju suglasnosti kojom Općina Žakanje, suvlasnik poslovne zgrade u Žakanju, Žakanje 59d, kao vlasnik nekretnine upisane u zk.ul.broj 1324 na k.č.br. 489/2, k.o. Žakanje, daje se suglasnost Željku Jakši iz Ribnika, Skradsko Selo 16a, OIB: 59457127440, za izvedbu prozirnih elemenata pročelja ispod nadstrešnice poljoprivredne apoteke u prizemlju navedene poslovne zgrade u Žakanju, Žakanje 59d. Napomenuo je kako je predmetna nadstrešnica već postavljena bez potrebne suglasnosti. Vlasnik je naknadno zatražio izdavanje iste. Načelnik predlaže da se suglasnost izda budući da je nadstrešnica za koju se traži suglasnost već postavljena, te se u bitnome stanje u prostoru neće promijeniti.

 Općinsko vijeće Općine Žakanje Odluku o davanju suglasnosti usvojilo je jednoglasno sa 6 glasova ZA.

Ad12.)
Općinsko vijeće Općine Žakanje razmatralo je zahtjev Azelije eko d.o.o. za subvencioniranje javne usluge sakupljanja i odvoza smeća. Azelija eko u zahtjevu navodi kako se očekuje gubitak u iznosu od 264.000 eura, te da Općina Žakanje za pokriće gubitka osigura iznos od 105.000 eura.

Općinsko vijeće raspravljalo je o zahtjevu te analiziralo priloženu bilancu iz koje je razvidno da je u prethodnom mjesecu zaista ostvaren manjak prihoda nad rashodima. U raspravi se također osvrnulo da je gubitak bilo moguće predvidjeti krajem prošle godine te da je na bilo moguće na vrijeme poduzeti aktivnosti kako bi se gubitak izbjegao. Razmatrana je i cjelokupna financijska situacija Općine Žakanje, te je iz raspoloživih financijskih podataka utvrđeno da nema dovoljno sredstava te da bi se ugrozila likvidnost poslovanja odobravanjem subvencije u traženom iznosu. Trenutna raspoloživa sredstva su strogo namjenska, koja je Općina Žakanje osigurala za provedbu projekata kroz različite natječaje.

Općinsko vijeće predložio je da se odobri subvencija javne usluge sakupljanja i odvoza smeća u iznosu od 5.000,00 eura. Također, predlaže da Azelija eko d.o.o. bez odgode pristupi usklađivanju cijena javne usluge, te primjeni istih.

Općinsko vijeće Općine Žakanje Odluku o isplati tekuće pomoći Azeliji eko d.o.o. u iznosu od 5.000,00 eura donijelo je jednoglasno sa 6 glasova ZA.






28. sjednica Općinskog vijeća Općine Žakanje završila je u 18,00 sati.

U prilogu ovog Zapisnika nalazi se tonski zapis s 28. sjednice Općinskog vijeća Općine Žakanje.



Zapisničar:								Predsjednica Općinskog vijeća:

__________________							_______________________                       
Anita Srbelj-Dehlić	 						Irena Hribljan

